Elland Road

Elland Road is ’n sokkerstadion in Leeds, Engeland, met sitplek vir 37 914 mense. Dit is sedert die stigting van Leeds United FC in 1919 die tuisveld van dié klub en is voor 1919 gebruik vir wedstryde van Leeds City FC. Die stadion is die twaalfde grootste sokkerstadion in Engeland en die tweede grootste buite die Premier League. Die stadion was as neutrale venue die gasheer vir halfeindstryde van die FA-beker asook internasionale wedstryde van Engeland en is gekies as een van agte stadions vir Euro 96. Elland Road was vroeër die tuisvelg van Holbeck Rugbyklub en hoewel die stadion sedert die vroeue 20ste eeu hoofsaaklik vir sokkerwedstryde aangewend is, is dit vir ’n paar seisoene in die middel 1980’s deur die Hunslet Hawks, ’n ligarugbyspan, gebruik. Die stadion het konserte van onder andere Queen, U2, Happy Mondays en meer onlangs die Kaiser Chiefs en Rod Stewart aangebied. Elland Road bestaan uit vier hoofpaviljoene – die Reviepaviljoen, die Oos-paviljoen, die Suid-paviljoen en die John Charles-paviljoen wat die kapasiteit saam met die hoeke op 37 914 te staan bring. Die grootste skare wat al op Elland Road was, was op 15 Maart 1967 toe 57 892 mense ’n herhaling van die 5de rondte-wedstryd tussen Sunderland en Leeds United gekyk het. Dit was voordat die stadion slegs sitplek gehad het (soos bepaal in die Taylor-verslag). Die moderne rekord is 40 287 vir ’n Premierskapwedstryd tussen Leeds United en Newcastle United op 22 Desember 2001. Fotogalery Wedstryde UEFA Europa-beker 1996 Hoofartikel: Europese Sokkerkampioenskap 1996. Rugby League toetswedstryde Rugbywêreldbeker 2015 Hoofartikel: Rugbywêreldbeker 2015. Verwysings Eksterne skakels Wikimedia Commons het meer media in die kategorie Elland Road.